CELEX: 62015TN0480
Language: sk
Date: 2015-08-19 00:00:00
Title: Vec T-480/15: Žaloba podaná 19. augusta 2015 – KZ a i./Komisia

12.10.2015   
            
            
               SK
            
            
               Úradný vestník Európskej únie
            
            
               C 337/39
            
         Žaloba podaná 19. augusta 2015 – KZ a i./Komisia
   (Vec T-480/15)
   (2015/C 337/44)
   Jazyk konania: poľština
   
      Účastníci konania
   
   
      Žalobcovia: KZ (Poľsko), LA (Poľsko), LB (Rakúsko), LC (Rakúsko) (v zastúpení: S. Dudzik, radca prawny, J. Budzik, advokát)
   
      Žalovaná: Európska komisia
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie Európskej komisie č. C (2015) 4284 final z 19. júna 2015 vo veci AT.39864 – BASF, ktorým sa zamieta návrh žalobcov na základe článku 7 ods. 2 nariadenia č. 772/2004 (1),
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby, žalobcovia uvádzajú dva žalobné dôvody.
   
               1.
            
            
               Prvý žalobný dôvod založený na porušení zásady účinnej súdnej ochrany a práva na účinný súdny prostriedok nápravy
               
                           —
                        
                        
                           Zamietnutím návrhu žalobcov na základe článku 7 ods. 2 nariadenia Komisie (ES) č. 773/2004 v prípade, keď došlo k porušeniu článku 101 ZFEÚ a článku 102 ZFEÚ spôsobujúcemu škodu žalobcom – hoci príslušný vnútroštátny orgán pre hospodársku súťaž nemohol začať konanie z dôvodu uplynutia prekluzívnej lehoty na začatie konania vo veci porušenia práva hospodárskej súťaže a okrem toho žalobcovia nemali možnosť účinne uplatniť právo na náhradu škodu formou žaloby podanej na vnútroštátny súd – Komisia porušila žalobcom prislúchajúce právo na účinnú súdnu ochranu a právo na účinný súdny prostriedok nápravy.
                        
                     
         
               2.
            
            
               Druhý žalobný dôvod založený na porušení článku 101 ZFEÚ a článku 102 ZFEÚ v spojení s článkom 17 ods. 1 druhou vetou ZEÚ, s článkom 7 ods. 2 nariadenia č. 773/2004 a v spojení s článkom 7 ods. 1 a 2 nariadenia č. 1/2003 (2)
               
               
                           —
                        
                        
                           Komisia sa dopustila zjavne nesprávneho posúdenia tým, že konštatuje, že záujem Európskej únie neodôvodňuje začatie konania vo veci návrhu podaného žalobcami,
                        
                     
                           —
                        
                        
                           zamietnutím návrhu žalobcov a odmietnutím začatia konania opierajúc sa o chybný predpoklad, že podmienky konštatovania porušenia článku 101 ZFEÚ sformulované v rozsudku zo 17. júla 1998, ITT Promedia/Komisia, T-111/96, Zb., EU:T:1998:183 sa neuplatnia na zneužitie úradného postupu v trestnom alebo správnom konaní, Komisia porušila zásadu efektivity (effet utile) zakotvenú v článku 101 ZFEÚ a 102 ZFEÚ.
                        
                     
         
      (1)  Nariadenie Komisie (ES) č. 773/2004 zo 7. apríla 2004, ktoré sa týka vedenia konania Komisiou podľa článkov 81 a 82 Zmluvy o založení ES (Ú. v. ES L 123, s. 18; Mim. vyd. 08/003, s. 81).
   
      (2)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 ES a 82 ES (Ú. v. ES L 1, 2003, s. 1; Mim. vyd. 08/002, s. 205).